Държавен вестник, бр. 19, 2011 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  19
национална система за управление. Изгражда 
се капацитет за превенция, ранно предупреж­
дение и управление при кризи на основата на 
информация и възможност за обмен на дан­
ни и чрез използване на космически и други 
високи технологии. За ефективно управление 
при кризи се развиват интегрирани военни и 
граждански способности за действие в страната 
и в рамките на ЕС.
122. Противодействието на корупцията се 
постига чрез прилагане на комплексни мерки, 
насочени към развиване на междуинституци­
оналния подход; укрепване на системата за 
управление; нормативно осигуряване; админис­
тративен капацитет; интегрирано управление 
на информационния ресурс; взаимодействие и 
международно сътрудничество и оперативно 
управление. Повишаването на ефективността 
в работата на органите на местната власт и 
на местното самоуправление се постига чрез 
включване на гражданите в процеса на реализи­
ране целите на местното самоуправление. Ин­
ституциите и неправителствените организации 
работят за формиране на устойчиви нагласи и 
активна гражданска позиция в обществото за 
намаляване на търпимостта към корупцията 
чрез използване на възможностите и на об­
разователните политики и информационните 
кампании. 
123. Държавата в сътрудничество с граждани­
те и техните организации планира, организира и 
провежда дейности за възпиране употребата на 
езика на омразата и за противодействие срещу 
прояви на ксенофобия, етническа, религиозна 
или друга нетолерантност.
124. Политиката на Република България е 
насочена към повишаване нивото на защита 
на класифицираната информация и на личните 
данни при осигуряване на достъп до общест­
вена информация. Законовата уредба, инсти­
туциите и механизмите за защита и ползване 
на информация се развиват в сътрудничество 
с гражданите и техните организации. Укрепва 
се и се разширява международноправната ос­
нова за сътрудничество със структури на ЕС и 
НАТО, със страните членки и с други държави. 
125. Развива се институционалният и граж­
данският потенциал за противодействие срещу 
киберпрестъпността. Осъществява се сътруд­
ничество с частния бизнес във високите ин­
формационни и комуникационни технологии. 
Сътрудничеството в ЕС и НАТО за реагиране 
при компютърни инциденти е част от полити­
ката за сигурност.
Външна политика за сигурност 
126. Външната политика на страната е насо­
чена към гарантиране сигурността на държавата 
и нейните граждани в съответствие с национал­
ните интереси и международните отговорности; 
тя допринася за мира и стабилността в света, 
развива добросъседството и доверието между 
страните и народите. Република България се 
придържа към принципите и целите на Устава 
на ООН и подкрепя усилията за реформиране на 
организацията с цел укрепване на способността 
є за постигане на поставените пред нея цели.
127. Република България се стреми към 
утвърждаване и засилване ролята на НАТО 
в изпълнението на политическите и опера­
тивните отговорности. Страната ни се стреми 
към задълбочаване на политическия диалог 
в него, към успешното участие на Република 
България в операции и мисии на НАТО и 
трансформацията на Алианса, включително 
чрез участие в многонационални проекти и 
изграждане на обща противоракетна отбрана. 
Активно подкрепяме политиката на НАТО на 
„отворени врати“, водени от убеждението, че 
европейската и евро-атлантическата перспекти­
ва са най-успешният инструмент за укрепване 
на стабилността и сигурността. 
128. Република България продължава ак­
тивно да участва в колективните усилия на 
държавите – членки на ЕС, за координирано и 
ефективно провеждане на политики и прилагане 
на инструменти в сферата на международните 
отношения. От съществено значение е Общата 
политика за сигурност и отбрана да се развива 
и да допринася за укрепване на трансатланти­
ческото сътрудничество. Страната ни развива 
национален капацитет за участие в общата 
външна политика и политика на сигурност 
на ЕС, включително в операции и мисии за 
управление на кризи. Република България ще 
засилва приноса и отговорностите си в поли­
тиката на разширяване на ЕС. В рамките на 
Европейската политика за съседство тя ще се 
стреми към балансиран подход към източни­
те и южните съседи на ЕС, който да води до 
укрепване на неговите позиции като глобален 
фактор за сигурност.
129. Стратегическа цел е укрепването на 
единството на евро-атлантическата общност и 
утвърждаването на водещата є роля в областта 
на сигурността в Европа и в света. Трансатлан­
тическите отношения на Република България 
се развиват хармонично и балансирано с цел 
осъществяване на приоритетите в областта на 
външната политика и сигурността.
130. Приоритетно значение има много­
странният подход за гарантирането на мира и 
сигурността в Европа и в света и противодей­
ствието на рисковете и заплахите пред тях. Във 
външната си политика се придържаме тясно 
към принципите и целите на Устава на ООН 
и подкрепяме усилията за реформиране на ор­
ганизацията с цел укрепване на способността 
є за постигане на поставените пред нея цели.
131. Република България активно участва 
във формирането и осъществяването на от­
ношенията на ЕС и НАТО с Руската федера­
ция, като се придържа към позицията, че е 
необходимо прилагането на цялостен подход 
към взаимоотношенията по въпросите на си­